«Barselona» jamoasi matbuot xizmati Lionel Messining klub akademiyasida to‘p surgan paytlarini videolavha tarzda o‘z “tvitter”iga joylashtirdi. Bugun argentinalik futbolchi 30 yoshni qarshiladi. Messi ilk bor «Barselona» tarkibida 2004 yilda maydonga tushgan edi. O‘shanda hujumchi 17 ga kirardi. Shu bugunga qadar u jamoasi bilan birga sakkiz bor Ispaniya chempionligini, besh bor mamlakat kubogi va olti bor Superkubokni qo‘lga kiritgan. Xalqaro musobaqalarda esa to‘rt marta Chempionlar Ligasi, uch marta UYeFA Superkubogi va klublar o‘rtasida jahon chempioni g‘olibligiga erishgan. Bundan tashqari, Messi besh marta “Oltin to‘p” sohibiga aylangan.